Karamanas
Karamãnas (turk. Karaman) – miestas Turkijos pietuose, Tauro kalnų šiaurės papėdėje, į pietryčius nuo Konijos; provincijos centras. Per Karamaną eina Konijos – Adanos kelias ir geležinkelis. Kviečių, vilnamedžių, tabako, vaismedžių auginimo ir avių, ožkų veisimo regiono prekybos centras. Žemės ūkio produktų perdirbimas. Archeologijos muziejus. Karamano apylinkėse yra bizantiškojo stiliaus vienuolynų griuvėsių.